钦定古今图书集成/方舆汇编/职方典/第1094卷 > 《翠微阁记》黄镇成
## 钦定古今图书集成/方舆汇编/职方典/第1094卷 > 《翠微阁记》黄镇成

樵城之阳，樵水出焉。其东南诸山磅礡而深窈者，福

百里，锺结灵秀于兹山。回望城𬮱，云楼烟树，晻霭相
映，出乎指顾之内；俯瞰溪流，萦清漱玉，彻乎闻听之
外，虽＝丹染墨，所不能状其一二。骚人逸士，多会于
此。凭高纵目，把酒赋诗，皆有蝉蜕埃𡏖，浮游物外之
意。故福山为樵郡胜游之最。山之僧又辟其寺之东
偏为轩阁，以延宾客。清碧杜征君为作古篆，书其扁
曰：“翠微深处”，明幽胜也。夫世之人，或羁系于声利，缰
锁于尘务，及其厌患，虽欲少休以消一日之烦，而不
可得。惟夫登高临远，寻幽择胜，庶乎摆落湔洗，脱然
若沉痾之去体，岂不快哉！而山川清邃，非托之方外
之士，则又无以发其佳而保其久。是以名山绝境，林
壑之美，虽若天设，然亦必待于人为而后能有以济
其胜也。今福山虽人所乐游，而寺僧慵庵性冲，尤好
客不倦，则是阁之为，岂徒设哉！至正丁酉九月记。